
Alvin Koolman a sorprende tur hende cu su retiro inmediato, 
teniendo honor na su mes, prome di wordo suspendi 

Siendo un profesional di 40 
aña di exper iencia, e no ta 
ser balora ni personal ni 
como Director di RdA pa 

RdC, ni Gobierno 

E problema ta, cu tin un grupo local cu kier e 
operacion di e terminal y no ta interesa mes den e refineria 


Ady Thijsen y 
Alan Howell 
a keda eligi, 
r espect iva men te 
Presidente y Vice 
Presidente di 
Parlamento 

Premier Wever-Croes 

ta forma parti 
di delegacion di 
Reino Hulandes 
na Nacionan Uni 

INTERNATIONAL 

Advandng Security Woridwide* 


INVKST 

SECIJRE 


We don’t just say it ... We Guarantee it lii 


your securityynrotectiori 
jpartrier stnce 1996 

Tek 582-7252 

Everyone deserves a safe place to work, 
live and play. 


Polis Arubiano, 
Juni Cardoze a 
mata famia na 
Dordrecht, Hulanda 

Alvin Koolman den forma sorpresivo a tuma retiro di Refineria di Aruba 


Koolman a condui cu su opinion no ta ser 
balora ni personal ni como Director di RdA 
y pesey a dicidi di entrega su retiro 


DEN un carta fecha dia 9 di september 
dirigi pa sra. mr. Evelyn Wever-Croes, 
Minister di Asunto General, lntegridad, 
Organizacion, lnovacion y Energia 

Alvin Koolman a anuncia su retiro 
como Director Gerente di Refineria 
di Aruba N.V. 

Su renuncia a bay efecto di inmediato. 
Tur hende ta puntra ta kico por a pasa, 
y Alvin Koolman den su carta e ta splica 
cu no ta un secreto cu e relacion di tra- 
bou entre RdA y Prome Minister Wever 
Croes y alabez accionista ta uno casi 
“non-existent”. 

Durante e reunionan di “Formacion di 
Gobierno” Alvin Koolman a wordo in- 
vita berdad pa duna un breve splicacion 
di e Proyecto CITGO Aruba y trece e 
puntonan dilanti y areanan di trabou 
unda RdA por aporta den futuro periodo 
di gobernacion. Despues nan tabatin e 
unico reunion entre RdA y su accioni- 
sta den presencia di consehero Edison 
Briesen,dia 9 di januari 2018 unda a in- 
dica atrobe e situacion di Proyecto CIT- 
GO Aruba y otro puntonan importante. 
Manera el a dilinea den su coreo electro- 
nico di diabierne ultimo, “nos ta den un 
proceso hopi crucial den negociacion cu 
CITGO Aruba. 

Dor di e sancionnan y ultimo embargo 
impone riba Venezuela ta haci impo- 
sibel sigui desaroya e Proyecto como 
“Crude Upgrader” di crudo extra pisa di 
Venezuela. En espcial cu esaki t’e unico 
modelo economico pa haci e proyecto aki 
viable y obtene financia. 

Aruba su refineria lamentablemente 
no por produci productonan liviano cu 
e mercado internacional ta exigi y mas 
aun no tin e unidadnan di conversion 
necesario pa por producinan na un nivel 
substancial pa hacie e operacion como 
refineria economicamente atractivo. 


Si Valero Aruba a sigui opera entre 
2013 te cu e ultimo quartal di 2019, nan 
perdida di operacion lo a varia entre 85 
pa 150 miyon dolar pa aña. Pesey ta im- 
posibel haya un entidad responsabel cu 
lo bay inverti 700 pa 1,000 miyon dolar 
pa rehabilita un facilidad cu lo bay tin 
perdida di e magnitud ey. Mester haci 
inversionnan cuantioso den unidadnan 
di conversion di productonan bmpi den 
un mercado internacional unda com- 
bustiblenan manera gasoline y diesel su 
demanda ta bahando dor di competenci- 
anan di energia alternativa, renovable 
y eficiencia den motornan moderno”, Al- 
vin Koolman ta sigui spbca . 

“Mi ta haci emfasis riba lo ultimo, pa 
Prome Minsiter no wordo mal conseha 
cu tin un cantidad di oportunidad cu 
diferente instancia eyfo cu aparente- 
mente ta cla pa inverti den Aruba su re- 
fineria. Si acaso ta papia di e Terminal 
di Aruba si esey ta berdad ya cu Aruba 
ta strategicamente ta bon situa. Sinem- 
bargo, mayoria di nan strategia ta pa 
tuma e facibdad di nos Refineria y Ter- 
minal over sin un modelo di refinacion 
viable pa den futuro na bin bek cu no 
por haya inversion p’e refineria, pero 
ya nan tin e Terminal si caba den nan 
poder. 

Manera mi a indica anteriormente y 
varios biaha, e terminal,den full opara- 
cion, ta duna empleo total pa alrededor 
di 150 persona, mientras un refineria 
lo duna oportunidad pa un 900 persona 
mas. Manera a ser indica varios biaha 
pa otro instancianan local cu e opera- 
cion di e refineria ta representa casi 15% 
di Aruba su GDP y entre 2016 pa 2018, 
RdA y FMSA a contribui cu 40.5 miyon 
florin na finansa di Aruba sin conta e 
14.5 miyon florin di BBO/BAZV cu a ser 
paga extra dor cu e suministro di petro- 
leo tabata ser haci dor un instancia local 


cu ta CITGO Aruba Supply cu ta expone 
n’e ley aki, pero cu FMSA no por inclui 
den e prijs ya cu tur e productonan su 
prijs ta ser estableci dor di Gobierno y 
BBO/BAZV riba importacion no ta in- 
clui. 

Awor cu CITGO Aruba no por cumpb 
cu e Proyecto pa motibo di e sancionnan 
imponi, nan a propone un suspension 
di e acuerdonan di 2016. Esey a haci 
cu porfin a bin un apertura cu Aruba 
lo por haya e facilidadnan clave pa nos 
economia local sin compromete nos 
derechonan adkiri, mientras mantene 
CITGO Aruba si na nan obligacionan. 
RdA (y no RvC) a dilinea un roadmap 
basa riba e proposicionnan di CITGO 
Aruba cu t’e MOU, cu actualmente ta 
den negociaacion pa mas casi tres luna. 
Despues di e MOU lo mester negocia ai- 
nda e Temporary Suspension & Trans- 
fer Agreement (TSTA) cu e momento di 
firma e acuerdo ey, Aruba lo obtene loke 
semper el a desea”. 

Alvin Koolman ta bisa cu ta di lamenta 
cu e actitud di algun miembonan di e 
Raad van Commisaris y apoya dor di e 
silencio di e resto di e miembro y rep- 
resentantenan di Gobierno, ta pone en- 
fasis riba terminonan den e MOU cu lo 
causa demora inecesario den firmamen- 
to di e MOU y asina pone na peliger nan 
meta final. 

Pesey Alvin Koolman a puntra Promer 
Minister,Evelyn Wever Croes diabi- 
erne ultimo den su email si acaso RvC 
y conseheronan di Gobierno a dilinea 
tur e riesgonan si acaso nos sigui perde 
tempo negociando e MOU. Y ora el a 
wordo contesta cu Prome Minister ta 
sigui opinion di e mesun conseheronan 
aki, Alvin Koolman,a bisa di no tin nada 
otro di conclui cu su opinion no ta ser 
balora ni personal ni como Director di 
RdA y pesey a dicidi di entrega su retiro. 

Prome cu RdC suspende 

Alvin Koolman a tene honor na su mes y retira 

E problema ta, cu tin un grupo local cu kier e operacion di e terminal 



DEN su carta di retiro, Alvin Koolman a declara na Prome 
Minister Evelyn Wever Croes cu e no ta un politico y su de- 
cision pa regresa Aruba na 2016 ta simplemente cu e unico 
meta pa habri nos refineria bek. 

Pero tambe pa RdA bira un instancia primordial den conse- 
ha Gobierno riba varios ramo importante den mundo ener- 
getico, un ponencia cu semper el a pusha pa realiza di basta 
aña pasa ora el a ripara e falta di conocimento den mundo 
petrolero di nos lidernan gubernamental. 

Sinembargo, RdA a keda aisla den tur aspecto como conseh- 
ero riba varios tematica energetico y mas frustrante y sigur 
insultante t’e forma di cuminza investigacionnan usando 
oficinanan di abogado pa despues bin cu investigacionan 
forensico y mas aun entrega kehonan na fiscal sin ningun 
dia RvC ni accionista laga sa kico ta pasando, segun Alvin 
Koolman. 

E caso di Richard Arends sigur ta algo cu por a bay mas 
transparente, pero atrobe Alvin Koolman ta bisa di no ta 
politico. 

Y awor cu e ultimo aconticimento cu RvC su Presidente, 
Richard Eman su menasa siman pasa cu si e no hinca e 
palabranan polemico den e articulonan di e MOU, RvC lo 
busca otro forma pa haci’e tog . Y pa su mañan inform’e di 
un “spoed-vergadering” di RvC pa papia over di schorsing 
ta keda nada otro di entrega su retiro di inmediato. 


“Mi ta spera si cu mi ta robes aunke cuarenta aña di expe- 
riencia den e mundo pertolero no a bin sin mas. Na final di 
cuenta ta apertura di e refineria ta importante. Mi ta spera 
si cu historia no wordo ripiti cu Gobierno di Aruba no sa 
negocia cu instancianan multi-nacional. 

Aparte di e acuerdo di 1989 y 1994, na 1997 un “Tax Holi- 
day” a ser duna sin cu tabatin mester si a negocia respon- 
sablemente haciendo asina cu Aruba a perde miyones di 
entrada durante e “Golden Years of Refining” entre 2004 y 
2007. 

Despues pa falta di negocia cu Valero Aruba, nos a perde di 
por a haya e expansion di un Hydrocracker complex y por 
haci cu Valero Aruba ta operando ainda. Por fabor, no bira 
e di tres Gobierno cu ta perde un oportunidad asina impor- 
tante pa nos pais, 

RdA actualmente ta preparando pa tuma over e operacion 
di e Terminal. Esaki ta inclui preparando tur e documen- 
tonan necesario pa por opera responsablemente, califica e 
proceso pa por haya seguro di e operacion y facilidadnan di 
e Terminal, prepara tur loke ta necesario pa por preserva 
e refineria y tambe adresa e lugarnan menos safe y sigur e 
parti di security cu mester contraresta ladronicia di kabel- 
nan di koper den e facilidad entre otro. 

Nos ta bezig tambe ta trahando tur e alcanse di trabou 
necesario pa por yega na un costo pa inverti e parti men- 
ciona ey, pero tambe trahando e parti corporativa kico t’e 
structura mas beneficioso pa pais Aruba ora un tercera ta 
interesa den nos facilidanan. 

Nos lo keda lease o lo participa como accionista di e com- 
pania, vooral cu tin hopi interes p’e parti di e Terminal cu 
Aruba por haya si acaso nos firma e TSTA cu CITGO Aruba. 
Awor aki tambe den nos ta den fasenan final den ne- 
gociacionan cu nos suministro di Fuel Oil pa WEB, pero 
tambe cu CITGO Petroleum Company pa productonan li- 
viano. Y sigur e parti unda ta pensa pa bin cu suministro di 
Gasoline Regular, un alternative p’e parti di comunidad di 
Aruba cu nan vehiculo no mester di un gasoline premium 
pa core”. 

Alvin Koolman ta finalisa su carta cu e ta keda disponible 
pa cualkier forma di traspaso di maneho cu accionista y 
RvC ta desea vooral teniendo na cuenta e proceso necesario 
menciona ariba. 









4 


AWEMainta 


Diamars, 10 September 2019 


Ady Thijsen y Alcm Howell a keda 
eligi, respectivamente Presidente 
y Vice Presidente di Parlamento 




AYERA tabatin reunion di Parlamento pa sera un otro aña par- 
lamentario pa awe duna apertura di un otro Aña Parlamentario. 
Un di e puntonan riba agenda tabata eleccion di un Presidente 
y Vice Presidente di Parlamento, y Parlamento a re-eligi Ady 
Thijsen y Alan Howell, respectivamente. 


Durante e reunion aki, a aproba e cartanan credencial 
di Luigi Bergen, kende a haci entrada como Parlamen- 
tario di fraccion di MEP, despues cu Sue Ann 
Ras a dicidi di entrega su retiro. Tabatin 
masha palabra di elogi pa Sue Ann Ras, 
y maske el a entrega su retiro boluntar- 
iamente, e lo keda resona su voz, pafor 
di Parlamento. Maske el a informa 
AWEMainta di lo bolbe IPA pa sigui 
studia Papiamento. 


Premier Wever-Croes ta forma 
parti di delegacion di Reino 
Hulandes na Nacionan Uni 



Prome Minister, Evelyn Wever 
Croes ta forma parti di e delega- 
cion di Reino Hulandes, cu fin di 
luna aki ta Nacionnan Uni na 
New York. Asina oficina di pren- 
sa di Reino Hulandes a informa 
dialuna mainta. 

Rey Willem Alexander y Reina 
Maxima lo lidera e delegacion 
grandi aki. E bishita lo ta entre 
24 pa 27 di september di e aña 
aki. 

Rey Willem Alexander lo tene su 
discurso dia 24 mes. Prome Min- 
ister di Aruba lo organisa e re- 
union di implementacion di SDG 
16+ den SIDS. 


E intencion ta pa crea un coop- 
eracion cu otro SIDS y organ- 
isacionan di Nacionnan Uni. 

Minister-President Mark Rutte 
lo ta dialuna 23 y diamars 24 di 
september tambe na New York. 
E lo papia prome cu apertura ofi- 
cial di AWN n’e Climate Sum- 
mit. Esaki como continusacion 
di palabracionnan haci na Acu- 
erdo di Paris. 

Anochi Mark Rutte lo recibi e 
Atlantic Council Global Citizen 
Award. Fuera di Rutte, Presi- 
dente di Chile, Piñera tambe lo 
recibi un reconocimento. 

Mervin Wyatt-Ras: 

Ta lastima cu crisisplan no ta dunando e resultado priminti 


Parlamentario Mervin Wyatt-Ras a 
tuma nota di raport cu Minister di 
Asunto Social y Labor a entrega na 
Parlamento titula: “Rapportage Uitvo- 
ering van het Sociaal Crisisplan over 
de periode 1 november 2018 en 2019 
en een vooruitzicht voor 2020 en 2021”. 
Den e raport ta duna bista di e proceso 
di ehecucion di e fondo crea pa atende 
cu e area social. 

Ta trata di un suma di 18.5 miyon flo- 
rin pa aña 2019. Den e raport ta sali 
for di un zgn. situacion di crisis, esta 
un situacion cu supuestamente lo mes- 
ter actua de inmediato. 

Ta sali for di un situacion den cual 
tin un promedio di 24 caso pa luna di 
abuso sexual. Alabez ta sali di un situ- 
acion di 150 caso promedio di violen- 
cua domestico. Aki e Minister encarga 
cu Asunto Social a uza loke a pasa cu 
2 mucha pa declara cu tin crisis y cu 
mester actua mesora. Dor di presion 
a presenta un begrotingsfonds pa cual 
Gobierno a haya aprobacion den Par- 
lamento y por uza 18,5 miyon florin. 

A nombra ya caba 41 persona. Sinem- 
bargo den practica e resultado ta dife- 
rente. Den su prome raportahe na Par- 
lamento Minister a trece padilanti cu 
den e prome lunanan di 2019 el a uza 
solamente 12% di e suma den e fondo 
y a logra baha e lista di espera di dos 
aña di Sociale Zaken cu 60%. Si esey t’e 
caso por conclui cu djies uzando mitar 
di e placa cu a destina p’e plan social 
lo por baha e lista di espera completa- 
mente, segun Mervin Wyatt Ras. 

Kiermen no tabata necesario tanto 
placa? Awor despues di mitar aña den 
e raportahe di dos kwartal Minister 
mes ta indica cu solamente 3 di e 31 
proyectonan (9.7%) ta bay bon, mien- 
tras cu den (90.3%) di e proyectonan 
segun e raport instancianan no por 
cumpli cu e programa vereisen. 


Esakinan ta rekisitonan. Pues con- 
trario n’e pensamento di un crisis e in- 
stancianan aki no ta hayando e ayudo 
necesario mesora, pero tin cu pasa un 
caminda di cruz pa haya placa. Paso 
nan tin cu cumpli cu criterianan. 

For di esaki por saca afo cu no tabatin 
ningun crisis sino cu esaki a ser crea 
pa haya placa. Paso crisis ta rekeri ac- 
cion mesora. 

Den reaccion di CAft riba e uitvo- 
eringsrapportage 2019 e ta critica e 
aspecto financiero di “Crisisplan” ne- 
tamente nombramento di personal. 
CAft ta indica cu e post di personal 
den presupuesto 2019 no por surpasa 
479 miyon florin. Esaki pasobra Gobi- 
erno incluyendo e Minister di Asunto 
Social a firma un protocol cu Hulanda 
sin consulta prome cu Parlamento. 

Aki e mesun Minister a bay di acuer- 
do cu algo cu e no ta cumpli cun’e. E 
raport di ehecucion di presupuesto di 
aña 2019 ta mustra cu den gastonan 
ya a yega n’e suma di 478.5 miyon. 

Sociaal Crisis Plan ya caba a haci uzo 
di 1.2 miyon den 2019 pa nombramen- 
to di personal. Tin espacio ainda den e 
fondo di un suma di 3.4 miyon pa per- 
sonal. Sinembargo CAft ta considera 
gastonan di personal cu ta ser finan- 
cia dor di Crisisplan como gastonan di 
personal di presupuesto di pais Aruba 
cu ta mara n’e protocol. 

P’e motibo ey CAft ta considera cu 
e fondo di crisisplan no ta cuadra 
cu normanan stipula di e proto- 
col cu a ser firma dor di Gobierno. 
A sabiendas di e protocol e Min- 
ister en cuestion, Glenbert Croes 
a bin cu e fondo pa crisis social. 
Ta un lastima cu awor tin discucion 
y cu nos muchanan, nos hobennan y 
esnan den dificultad no ta hayando e 
atencion necesario cu e Minister a pri- 
minti nan. 



No ta na su lugar cu nos muchanana 
ta ser uza den un bataya pa haya me- 
dionan pa nombra amigo y famianan. 
Nos mucha, hoben y famianan den 
dificultad no merece pa ser engaña. 

E efecto di e trabounan pa medio di 
crisisplan mester ser refleha den mas 
cooperacion entre instancianan, mihor 
registracion, referencia di casonan y 
synchronisacion. 

Un victima di abuso y maltrato no lo 
ser yuda dor di un solo sesion di comb- 
ersacion pesey mes no ta realistico cu 
por elimina un lista di espera di 2 aña 
cu e Minister a indica den tres luna. 

Por gaña esnan cu no a traha nunca 
den sector social, pero no por gaña Wy- 
att-Ras. Pesey mes ta un lastima cu e 
plan di zgn crisis aki no ta dunando e 
resultado priminti. 

Polis Arubiano, Juni Cardoze a 
mata famia na Dordrecht, Hulanda 








BO MESTER Dl WASTE BUCKET RESIDENCIAL 
OF COMERCIAL? ***. 


20 yrd 
Big Bucket 


15 yrd 

Junior Bucket 


10 yrd 

Smoll Bucket 


DIALUNA den oranan di anochi na 
Hulanda a bati alarma pa un caso grandi 
di asesinato unda cu lo tin mas cu un vic- 
tima. Y a haya confirmacion cu e perso- 
na responsabel ta un Arubiano trahando 
como Polis na Hulanda. 

E informe cu a ricibi ta cu e hecho aki a 
tuma lugar na Sterrenburg, Dordrecht, 
despues di 6.30 di atardi (ora di Hulanda). 

Diferente instancia y unidadnan a wordo 
manda n’e adres en cuestion pa tiramento 
cu a wordo scucha, unda cu bisiñanan me- 
sora a bati alarma. 

A papia di tres persona y Polisnan no kier 
a duna informacion na prome instante, ya 
cu mester a warda esnan concerni drenta 
paden y confirma kico a pasa. 

E situacion tabata dificil, pasobra, segun a 
bisa despues, no a haya ningun hende n’e 
sitio cu por a duna dato di kico a pasa. 

E datonan ta bisa cu aparentemente tin 
un problema entre e pareha y e Polis Wen- 
dell (Juni) Cardoze a saca su arma regla- 
mentario y a los tiro riba su casa, kende a 
resulta gravemente herida. Despues a tira 
su dos yiu muhernan mata y e ultimo el a 
pone fin na su mesun bida. E casa di Car- 
doze ta Marjori Gressman di Noord. 

SEPARACION 

E pareha, segun por a compronde, pa bas- 
ta tempo caba ta den problema cu otro y 
ta den proceso di divorcio. Apesar di esa- 
ki, nan a keda biba den e mesun cas, se- 
gun e bisiñanan a conta. Na famia di e 
fayecidonan ta bay palabra di condolencia. 

V-car no a para na 
crusada di Sero Pita y 
ta causa accidente cu 
basta daño material 





DIALUNA atardi Polis di Trafico y tambe di Santa 
Cruz a bay crusada di Sero Pita, pa un accidente di 
trafico. Na yegada nan a topa cu Kia Picanto V-car y 
Hyunda Getz, ambos vehiculo cu basta daño material. 
Den e V-car tabatin turista. E V-car tabata biniendo di 
pariba for di Ayo, y no a para n’e crusada. Pa su mala 
suerte e Hyundai Getz tabata bayendo for di Tamarijn 
y ta dal Getz. 

Den e impacto duro aki e V-car a spin y para bek casi 
cara pariba. 

Un dama turista den e Picanto lo a haya un kap chikito 
y Polis a pidi pa ambulance. Despues di un rato e no ta- 
bata desea asistencia medico mas, pero ya e ambulance 
tabata yegando. 

Na yegada di e ambulance e agente a splica nan cu e 
persona no ta desea asistencia di un Paramedico. 
Takelwagen mester a presenta n’e sitio pa move e Kia 
Picanto, cu no por a move mas riba su mesun forsa. 






































































8 


AWEMainta 


Diamars, 10 September 2019 


Gobierno a prolonga ciere di frontera cu tres luna mas 

Mientras cu Aruba no ta completamente 
cla y prepara p'e fluho grandi di 
persona lo mantene e frontera cera 

Prome Minister Evelyn Wever Croes a duna di conoce 







: JL 



ARJJBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


* 2 XQUEEN BEDS 

(1 IN BEDROOM & 1 PULLOUT BED IN LIVING ROOM ) 

* KITCHENETTE 

* 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Gobierno di Aruba a tuma e decision pa mantene frontera cu 
Venezuela cera y prolonga e ciere cu tres luna mas. Na mei 
di 2019, momento cu Gobierno di Venezuela a dicidi di habri 
frontera bek, Gobierno di Aruba a dicidi di cera e frontera pa 
un luna pa motibo cu Gobierno di Aruba no ta cla pa atende cu 
e fluho grandi di persona cu lo por bin for di Venezuela. 

Na luna di juni 2019, Gobierno di Aruba a dicidi di mantene e 
ciere y prolonga esaki cu tres luna mas. 

Esaki ta vence awe diamars 10 di september. Awor atrobe, 
Gobierno ta prolonga cu tres luna, te cu dia 10 di december 
2019. 

Prome Minister Evelyn Wever-Croes a indica cu e motibo di 
e decision aki di Gobierno di Aruba ta pasobra e situacion di 
Venezuela ta sigui hopi serio y tambe Aruba ainda ta den e 
proceso pa trece e pasonan cu ta necesario pa nos por tin un 
mihor control riba e fluho di persona. 

“E situacion na Venezuela ta trece hopi preocupacion pa Go- 
bierno. Nos ta sigui e desaroyonan y ta convivi cu e situacion 
dificil cu ta andando na Venzuela. Tambe nos ta hopi preocupa 
p’e efecto cu esaki tin riba nos pais, cu sigur ta hopi grandi”. 

Prome Minister a duna di conoce cu tambe tin e preocupacion 
di e costo enorme cu e situacion ta trece cu n’e, debi special- 
mente cu Aruba no por importa fruta y berdura for di Venezu- 
ela cu e consecuencia cu e prijs pa fruta y berdura ta bira mas 
caro. 

“Henter e tema di Venezuela ta un dilema constante na 
unda cu mester busca un balanse den kico t’e interes di 
pueblo y kico t’e riesgonan pa nos comunidad. 
Constantemente y diariamente, mi ta pone e riesgo y ben- 
eficionan den balanse y n’e momentonan aki ainda e ba- 
lanse ta indica cu nos mester di mantene e frontera cera 
p’asina nos por tin mihor control riba e fluho di persona”, 
Prome Minister Evelyn Wever-Croes a duna di conoce. 

Diadomingo ultimo 

Bonerianonan residencia na Aruba a celebra Dia di Bonaire 







DIABIERNA dia 6 di september tabata Dia di Bonaire. 
Na Aruba, e atardi ey, Bonaire Bar a organisa un Happy 
Hour, mientras cu diadomingo, a dicidi di organisa un ac- 
tividad na Club Bonaire, cu e meta pa recauda fondo pa 
por drecha e club. Basta residente Boneriano y Arubiano 
a uni pa celebra Dia di Bonaire cu e.o. bailando riba caya, 
conoci como Wapa. Presente por a mira Minister di Cul- 
tura, Xiomara Ruiz Maduro, kende tambe a dicidi di bay 
Wapa y manera el a duna di conoce, el a prefera di keda 
Aruba, pa celebra cu e Bonerianonan aki, cu bay Bonaire. 

Awo cu 2 florin mas, bo por gana e 


390 . 


Afl. 290.000,- +Af1.100.000,- 

extrA 



tsaki sigur lo crea impuiso di un 
crecemento economico pa 2020 

Tin 16 proyecto 
| prepara pa 
I pronto inicia 
[ nan proceso 
Idi construccion 


DEN plannan cu Gabinete Wever - Croes tin pa stim- 
ula economia y pa percura cu por genera entrada cual 
ta sumamente necesario pa pais Aruba y caha di Gobi- 
erno, Minister Otmar Oduber a informa durante rueda 
di prensa dialuna, cu ta den proceso di un inventari- 
sacion. 

Tin 16 proyecto prepara pa entre september te proxi- 
mo aña inicia nan proceso di construccion. Ta trata di 
proyectonan di hotel, condominium, residencia, centro 
comercial chikito, inversionnan na AAA, inversionnan 
den WEB y mas. 

Aworaki cu Gobierno a pone ‘orde op zaken’ pa tur locu- 
al ta trata tereno y forma di infrastructura, ta bay tin 
un influencia hopi grandi cu ta bay nifica un inyeccion 


cuantioso den nos economia den e ultimo kwartaal di 
e aña aki y otro aña tambe, Minister Oduber a splica. 
Algo cu no a mira den e 2 pa 4 añanan nos tras! 

Tur esaki sigur lo crea impulso di un crecemento eco- 
nomico hopi grandi pa 2020 cu ta hopi importante. 
Esaki ta nifica tambe cu mester prepara p’e aspecto 
laboral, hopi oportunidad laboral lo bin dilanti den e 
periodo nos dilanti. 

Otro siman lo presenta e inventarisacion di e proyec- 
tonan, nomber di esakinan y ki tempo e proyectonan 
lo cuminsa pa mustra e confiansa cu tin den Gobierno 
y confiansa den e maneho actual atrabes di e proyec- 
tonan aki cu pronto lo inicia, y tambe kico esaki lo ni- 
fica pa nos economia. 

Suzuki Swift a perde control y 
dal contra un kashi di coriente 


DIALUNA merdia 
2:30 p.m Polis y 
ambulance a bay 
Seneblar pa un ac- 
cidente di auto, 
y cu algun hende 
herida. 

Na yegada Polis 
a haya un Suzuki 
Swift color cora, 
pega contra un 
kashi di coriente. 
E kashi di coriente 
a wordo kibra du- 
rante e impacto. 
Un pal’i luz cerca 
di e kashi tambe a 
ricibi daño. 

Segun nos a com- 
pronde, dos dama 
den e auto sinta na 
banda drechi a ser 
transporta pa Hos- 
pital. 

Loke a sosode ta cu 
e Swift di of otro 
manera lo a perde 
control riba e ca- 
minda di tera y bay 
dal e kashi di cori- 
ente, heridando es- 
nan sinta na banda 
drechi di e vehicu- 
lo. 

Na final Para- 
mediconan a hiba 
e chauffeur tam- 
be Hospital pa un 
check up. 





PROTESTANTSE GEMEENTE 

PIEDRA PLAT 
SAN NICOLAS 


September 

Dinranson 11-9: 7J0pm Anochi d* damas 

(studia hijbeU tenninando cu rdresm \ pasa palo) 

Diahuebs 12-9: 2J0pm Atardi pa Ancuinuimn, 
cabayeros \ damat 60-t 
{studia bijl>eU tcrmmandu cu un Emlfct) 

Diabiema 13-9: 7 J0pm Anochi cli cabayems 

(stutiia bijbeLterminando cu bbq) 



Diiuiornmgo 15-9: 

Lo bai tin un 
Traductor na 
tur sirbisbi 


9.00 arn SlRBISIil CONHI NTO na SAN NICOLAS 
cu congregadoit di Pkdra Plat y EGB 
(temiinando cu cofi & bolo) 

5JO pm SJRBISHIDEN AIRE LIBER riba ptónchi di 
KERKl PROTESTAM PIEDRA PLAT 
(terminando cu cofi & bo3to) 


Zondag 




Woensdag U-9: 19J0 pm Vromvenavcmd 

(bijbcLstudie, na afinopdrankje& hapje) 

Dontlerdag 12-9: l4J0pm Senkirenmiddag. 

mannen & vrouwen 60+ 
(bijluistKdie. na afioop bufTet) 

Vrijdag 13-9: 19 J0 pm Mannenavond 

(bijbelstudie, na afloop bbq) 


15-9: 9,00 arn GEZAMELUKE DIENST in SAN NICOLAS 
met gemeenten Piedm Plat&EGB 
(na afloop, koffie & gdiak) 

17J0 pm OPENLITCHTDIENST c»p het plein van Pfedra Plat 
(na afloof) koffk & gebak) 


Kerks Pral&itant PiçJra Piat cn 5an Nicoiss 


Js Pctcr itecUMt H: 505 0775 M : 56162 

Minister Andin Bikker 

"Nos mester por kere den nos propio 
funcionarionan y no apoya personanan 
cu ta falta respet pa Aruba su leynan" 



Minister di Husticia mr. Andin Bikker den 
conferencia di prensa di Gobierno dialuna a 
toca e tema di e persona cu na luna di februari 
e aña aki cu a keda deporta y den fin di siman 
a pone video riba medio social unda el a haci 
acusacion contra Guarda nos Costa. 


Relaciona cu e caso aki, diado- 
mingo Hefe di Guarda nos Costa 
a duna un declaracion unda el a 
refuta tur e acusacionnan. 

Di parti Minister Bikker el a bisa 
cu su persona no tin ningun pal- 
abracion y contacto cu ningun de- 
tenido, y e no conoce e persona aki 
tampoco. Loke e persona a declara 
cu lo tabatin un palabracion cune 
p’e coopera den algun investiga- 
cion y cu su cooperacion por me- 
hora su status, no ta fit den mane- 
ho di Minister Husticia y nunca 
tabatin contacto cu e persona aki. 
Den cuadro di e declaracionnan cu 
e persona aki a haci,Minister Bik- 
ker a pidi pa haci un investigacion 
di ‘feitenonderzoek’ p’asina haci 
un analisis di su declaracionnan. 

Informacion cu Minister Bikker 
tin te aworaki ta cu e persona aki 


for di 2012 ta ilegal riba Aruba 
y ta di lamenta cu via Facebook 
ta tuma e libertad di expresion 
cu nan tin pa ofende y acusa sin 
prueba personanan cu ta haci nan 
labor diariamente bou circunstan- 
cianan hopi dificil. 

Tin biaha ta saca conclusionnan 
mucho liher, mientras cu e per- 
sona aki tin basta tempo ilegal na 
Aruba. 

Minister Bikker ta haya cu no 
mester saca conclusionan mucho 
liher, pero duna nos propio yiunan 
di tera e beneficio di duda. 
Mayoria hende na Aruba con- 
oce otro di hopi aña ya cu a crece 
y biba aki y no por t’asina cu di- 
ripiente paso cu un persona cu a 
falta respet pa Aruba su leynan 
ta duna declaracion un dia pa otro 
via Facebook, algun persona ta re- 
acciona y yega na conclusionnan 
robes. 


Tin negociacion andando 

Serlimar lo cumpra sushi for di Serlikor 

INFORMACION cu nos ta hayando ta cu Aruba, esta Serlimar, 
unabes cu A ruba keda cla cu compra di un incenirator, cu esaki no ta 
muchograndi pakimaunicamentesushi di Aruba.Tin unasercamento 
entre Serlimar y Serlikor (Corsou) pa bende su sushi cu A ruba. 

E medio di transporta esaki lo bira e Fast Ferry cu awor si Corsou tin 
masha interes pa wordo realisa. 

Pesey awor M i ni ster R ozendal ta pushando p' e F ast F erry keda ehecuta. 
E compania di consultantA rcadis, no ta kereden lokecu Gobierno di 
Aruba kier ehecuta, pasobra kendeta bay haci un inversion cuantioso, 
sin produci e cantidad di coriente rekeri. 

E conseho ta manera EcoGas a firma su MOU cu e compania di cement 

na Cartagena, Colombia p'e despedicio di Aruba ser kima aya. 



M inistro di Husticiata anuncia cu entrante llseptember 2019 
segun Ley di M olestia, durante 30 dia lo tin oportunidad pa un y 
turtuma conocemento na Departamento di Legislacion yAsunto 
H uridico, Schotlandstraat 53 di un peticion y anexo cu a ser 
haci pa instalacion di gas di 500 galon na Paradera 300. 
Durante dicho periodo aki tur hende por expresa por escrito 
nanobhecion contra dunamento di e permiso menciona, dirigi na 
eMinistrodi Husticia, via director di Departamento di 
Legislacion y Asunto Huridico, Schotlandstraat 53. 

Tercel a perde control y a dal pal'i luz kibra na San Nicolas 




DIALUNA madruga Polis a bay altura di New Food 
Center, unda un auto lo a kibra un pal’i luz. 

Na yegada Polis a haya un Toyota Tercel y e pal’i luz 
kibra. 

Segun e chauffeur e lo a bay desvia pa un cacho y esaki a 
causa cu el a perde control bay dale pal’i luz kibrando e. 
Daño material ta considerabel. No tabatin hende herida. 

Parlamentario Edgard Vrolijk (MEP): 

n con serio Robert 
Candelaria ta di declara 
cu su partido AVP t # e 
salbacion di Aruba? 


Mike Eman a haya na 2009: 1 

Placa di Plant Hote! 

250 miyon florin 

BBO di Valero 

280 miyon florin 

FDA 

190 miyon florin 

Ganashi di Banco Central 

10 miyon florin 

Entrada stabil di BBO 

200 miyon florin 

Cash 

40 miyon florin 

TGTAL 

970 miyon florin 



"MI por a tuma nota di un 
articulo di Parlamentario 
di AVP, Robert Candelaria 
y mi no por ni imagina 
mi mes cu ta den serio su 
persona por tin e articulo 
aki y pri ncipalmente e 
titulo: “Partido AYP un 
biaha mas den pleno 
preparacion pa bolbe 
salba Aruba”. 

Si ta den serio sr. 
Candelaria tin esaki anto e 
hunto cu su partido a perde 
tur nocion di realidad 
faltando respet pa pueblo 
den su totalidad. 

Ta kico Robert Candelaria 
ta insinua cu e titulo y e 
articulo sin pia ni cabes 
aki? Robert Candelaria ta 
kere cu - segun su persona 
- e pueblo aki no tin 
suficiente educacion, anto 
e por keda manipula nan 
ki ora cu e kier?", Edgard 
Vrolijk (M EP) ta puntra. 

Con por salba e pais si 
ta AVP mes a lagu’e na 
werki? 

"Laga nos recorda Robert 
Candelaria cu na 2009 
partido AVP y su lider 
yoron M ike Eman a gaña 
pueblo cu cos ta malo 
financieramente pa Aruba 
y cu su persona manera cu 
eyega lo elimina BBO y lo 
elimina tur huur y alabes 
lo percura pa pueblo no 
conoce e fenomeno di 
Friends and Family mas 
y lo haci Gobierno y tur 


compania estatal MEP- 
PROOF. 

Un Aruba cu na 2009 
tabata conoce un debe na 
43% di nos GDP y sigur 
den caha a laga 250 miyon 
di Plant NV, 280 miyon di 
BBO Valero, 190 miyon di 
FDA, 200 miyon di BBO 
local (den total mas di 900 
miyon florin!) y unda cu 
M ike Eman y partido AVP 
a manipula mentedi hende 
danki na ayudo di prensa 
comprometi, a convence 
pueblo cu cos tabata 
malo y a probecha pa por 
a malusa e entradanan 
laga atras p'e grupo di 
sponsornan y Friends and 
Family and extra's. 

M ientras cu na 2009 
cosnan tabata canando 
bon, e pueblo tabatin 
un poder di compra 
grandi compara cu awor. 
M ientrastanto AV P y M i ke 
Eman a sigui un patronchi 
pio unda cu a percura pa 
emplea hendenan pa loco, 
a inventa tur sorto di fiesta, 
a percura p'e Friends and 
Family and extra's raspa 
pueblo, entre nan Richard 
Arends, a para huur di 
hendenan segun su persona 
di M EP, pero a percura pa 
aumenta gastonan na huur 
na sponsornan y amigonan 
y familiarnan. 

Sin ningun consenshi M ike 
Eman tabata grita cu boca 
grandi: “Mi ta orguyoso 
di e debe cu mi a crea 
y cu awor pueblo tin di 
bay paga” y a percura pa 
endeuda nos pais unda cu 
den poco tempo nos debe 
a aumenta y nos a yega 
un record di 90% di nos 
GDP na debe den 8 aña 
di gobernacion di Mike 
Eman. 


Unda cu di 2010 nos 
deficit tabata 188.6 miyon, 
2011: 325.2 miyon, 2012: 

443.3 miyon, 2013: 332.8 
miyon, 2014:405.8 miyon, 
2015: 184.6 miyon, 2016: 

177.3 miyony 2017:137.3 
miyon florin”, Edgard 
Vrolijk a sigui declara. 

No a sigui recomendacion 
di CAFT 

M ike Eman y AVP a sigui 
cu nan fechorianan y 
Hulanda hunto cu CAft e 
tempo ey tabatin e poder 
pa por a para M ike Eman, 
pero nan a opta pa lagu'e 
sigui bay y sigui endeuda 
e pais aki pa awor pueblo 
di A ruba desde 2018, 2019 
y 2020 lo mester cuminsa 
paga su proyectonan PPP 
sin miedo cu partido AVP 
y M ike Eman a laga atras. 
E periodo di 2009 pa 2017 
nosnoatendesindicatonan 
ni gremionan ni pueblo 
asina critico manera nan 
t'awor. Mar'e cu tur por 
tabata mesun critico, anto 
Aruba no lo ta unda cu eta 
actualmente. 

Pensionadonan a ser 
kita di nan beneficio y 
ambtenaarnanasermasacra 
cuemiddelloonregelingcu 
bendicion di sindicatonan 
cu a tuma tur cos asina 
calmo. Awendia nan ta 
topa e realidad ora nan 
bay cu pensioen y sigur 
ta culpa e Gobierno aki 
cu practicamente ta man 
mara cu e debenan crea 
pa Gobierno di AVP den 8 
aña, unda cu pa 2039 nos 
lo ta na 50% di nos GDP 
na debe. 

Pues lo dura nos di awor 
en adelante 20 aña pa por 
yega ey. Danki na Mike 
Eman su 8 aña di mal 
gobernacion nos a bay 


30 aña atras. U n ehempel 
cu a laga atras ta Green 
Corridor 292 miyon florin 
pa paga den 18 aña, Watty 
Vos Boulevard 420 miyon 
florin den 20 aña, Hospital 
653 miyon den 29 aña, 
MFA 78 miyon den 25 
aña. Pues un total na debe 
di 1.443 miyon florin 
pa pueblo paga unda cu 
pa 2020 Gobierno tin di 
percura pa 80.7 miyon di 
saco di pueblo pa por paga 
esaki, pasobra ningun dia 
a laga algo presupuesta 
pa por cubri esakinan, 
pero manera Mike Eman 
a bisa: “A yega ora pa 
pueblo bay paga” y esey 
ta di lamenta pasobra e 
mes a bay drumi dushi den 
su penthouse y awor abo 
ciudadano t'esun cu tin di 
paga pa M ike Eman por a 
enrikece su kring di amigo 
y sponsornan. 

Robert Candelaria si sa e 
formula pa yuda su mes 
Kisas Robert Candelaria 
ta loco pa AVP bolbe bek 
p'e por caba di regla su 
mes, pasobra e por a regla 
si di un ser hopi cerca di 
dje, pero di dje net na mal 
momento a bin cambio 
di Gobierno. Candelaria 
a regla pa su mes cu 
hasta - maske e no tabata 
traha mas den Gobierno 
- Gobierno di M ike Eman 
por a paga su 'biahenan 
di trabao' p'e por a bin 
negocia su number riba 
lista di AVP pa eleccion 
2017. Y sigur a la formula 
di Richard Arends, Robert 
Candelaria a fix su mes un 
contract di 7.835 florin pa 
luna como coordinador y 
cu pueblo a paga p'e por a 
corecampaña, esaki tambe 
autorisa dor di ex M inister 
M ike de M eza. 


Sigur placa di pagador di 
belasting a percura p'e ta 
den Parlamento y awor 
e placa ey ta parti di nos 
debe acumula cu pueblo 
tin di paga. 

Alabes abo homber y 
muher trahador tin di 
paga su salario como 
Parlamentario. Ta con 
mas bo ta kere cu pueblo 
por kere cu abo y AV P ta 
salbacion di Aruba? 

Ta coy hari, pasobra 
banda di e super salario 
riba custia di e pagador 
di belasting, Robert 
Candelaria a fix su mes 
pa sin ningun openbare 
solIicitatie bira Director 
di Directie Scheepvaart (a 
la Richard Arends) cu un 
salario maximo cu ta yega 
den careda di 16.000 florin 
pa luna. 

Danki cu a bin cambio 
di gobernacion sino awe 
nos lo tabatin su persona 
como Director y alabes 
Richard Arends como 
Director Financiero 
den RDA y sigur Mike 
Eman lo a percura pa tur 
departamento tin un aliado 
di AVP na cabes, manera 
t'e caso actual y cu ta 
strobando hopi proceso 
den egobernacion aki. 

Pa termina Edgard Vrolijk 
ta bolbe ripiti: Ta kico 
Candelariata kerecu epor 
keda manipula pueblo pa e 
portin probecho personal? 
Y sigur tur locual pueblo 
ta pasando aden ta nada 
otro e consecuencia di e 
mal maneho financiero di 
AVP y cu nos tur ta mara 
cu nos kier of no te 2039 
unda cu pueblo porfin 
lo por conoce un alivio 
financiero. 

Riba invitacion di desaroyadory operadornan 


Delegadon di prensa a bishita 
propiedad y ridbi informadon di e 
proyecto di hotel na San Nicolas 



Siman pasa un delegacion di prensa tabata di bishita na Punta 
Cana, n’e propiedad di desaroyador y operadornan di e hotel cu lo 
bin na San Nicolas, Secrets Baby Beach Aruba. 

E bishita aki tabata posibel a base di invitacion di e propio desa- 
royadornan, esta Grupo Martinon. 

Pues contrario na publicacionnan falso treci dilanti pa algun per- 
sona y media den comunidad, Gobierno no a paga p’e delegacion 
di 12 miembronan di prensa cu a atende y bishita e facilidadnan. 



Mester bisa cu hopi informacion a wordo brinda di e grupo y di 
nan operacion na prensa di Aruba, Minister encarga cu Desar- 
oyo Teritorial, Infrastructura y Medio Ambiente Otmar Oduber a 
duna di conoce. Motibo principal di e bishita tabata pa atende cu 
e topiconan relevante na vispera di construccion di e hotel. Un di 
e puntonan cu sigura a atende cu ne, ta encera e trabounan infra- 
structural cu tin di haber cu e desaroyo di e hotel. 

Tambe a splica y enfatisa n’e desaroyadornan cu apesar cu e mina 
di fosfaat ni tampoco cueva natural no ta encontra bou di e tereno 
caminda cu e desaroyo ta bay tuma lugar. 

Sinembargo tin e tunnelnan traha na man (di awa), cu ta data 
for di tempo di Lago, cual mester keda habri pa publico. Ademas 
e mester wordo tuma na consideracion pa preserva esakinan y 
cuida nan den e periodo di construccion cu ta bay tuma lugar 
proximamente. 

Segun Minister Oduber, tur cos ta mustra cu awo ta finalisando 
e grondonderzoek, pa proteha e tunnel nan y percura cu e super- 
fisie por carga e proyecto. 

Mester bisa cu a reduci e piso di e proyecto di 4 pa 3, pa pone me- 
nos presion riba e area. Ta trata di 104 m2, cu a wordo duna p’e 
desaroyo pa motibo cu enbes di traha un hotel di 5,6,7 piso etc. 
manera ta custuma cu ne, a scoge pa mantene mas abou. 

E kambernan di e hotel lo ta espacioso, e hotel mes lo tin hopi 
espacio habri manteniendo caracteristicanan di naturalesa di nos 
isla. 

En fin Minister Oduber a describe e bishita como uno sumamente 
placentero y alabes exitoso, y comunidad por spera cu pronto ta 
anuncia inicio di e trabounan di preparacion di e tereno y inicio di 
e construccion di e hotel na San Nicolas na november di e aña aki. 

Tocante interupcion di coriente diasabra ultimo WEB ta informa: 

Brownout debi na fayo den 
instrumentacion critico pa controla boiler 



DIASABRA dia 7 di september ultimo, diferente 
bario di nos isla a keda sin coriente. Esaki tawata debi 
na un fayo den planta di produccion di WEB Aruba. 
E interupcion den produccion di coriente a sosode al 
rededor di 3 or di merdia y a dura te mas o menos 9 or 
y mey anochi. Investigacion preliminar ta mustra cu a 
surgi un fayo den instrumentacion di control critico di 
un boiler. E interupcion a surgi merdia, na momento 
piek di demanda di coriente door di comunidad, prin- 
cipalmente den e temporada aki. 

Tawata mustra cu lo a recupera suministro di cori- 
ente dentro di un ora. Sinembargo banda di 5 or y mey 
a surgi un otro storing, e biaha aki den e sistema di 
cooling di turbina di gas. E areanan afecta pa e brown 
out a cubri gran parti di nos isla, entre otro Noord y 
vecindario, Santa Cruz y vecindario, Savaneta, Pos 
Chiquito y vecindario. 

Na momento cu un fayo tuma luga, den e caso aki 
na un boiler, ta investiga unda e fayo a tuma lugar 
y despues ta bay over na isola y of coregi e problema. 


Unabes cu isola e problema, poco poco ta inicia e pro- 
ceso di recuperacion di generacion di coriente. E pro- 
ceso ta tuma su tempo y mester wordo trata cu hopi 
cautela pa preveni mas disturbio. 

WEB tin di haber cu ekiponan di vapor bieu, esta boil- 
er y generadornan, cual den curso di otro aña lo keda 
reeemplaza cu un planta nobo esta, RECIP IV. E mot- 
ornan RECIP ta hopi mas flexibel pa opera. Cu RECIP 
IV e confiabilidad di produccion di coriente continuo lo 
mehora consirablemente. 

Durante e proceso di recuperacion di suministro di 
coriente, comunidad di Aruba por a mantene nan mes 
na altura pa medio di updates riba e pagina di Face- 
book di WEB Aruba. WEB ta ofrece su disculpa pa e 
inconveniencia causa y ta gradici pueblo pa su com- 
prension. Alabes WEB ta gradici tecniconan di WEB 
y ELMAR pa e bon cooperacion pa recupera e sumi- 
nistro mas liher posibel bou di e circunstancianan di 
diasabra ultimo. 

Famia a bay den panico ora nan yiu a guli hopi awa den pool 


DIADOMINGO anochi algo prome cu 7’or Polis y 
dos ambulance a sali direccion Parke Arawa na Moko, 
unda un criatura lo a guli hopi awa. Esnan presente 
tabata teme p’e criatura y mesora a bati alarma. 
Esaki a pone cu autoridad a bay cu maximo urgencia 
p’e parke di awa. 

Na yegada di Paramediconan a controla e criatura 
kende tabata na tino. Pues danki Dios cu e caso no 
tabata manera a ser bisa na cuminsamento, esta cu e 
criatura lo a hoga y no tabata reacciona. 

Despues di algun evaluacion a sali cu e criatura hunto 



cu un mayor direccion Hospital. 

Polis cu tambe tabata n’e sitio a tuma tur datos di e 
caso. 


Xpresa bo mes 


Bou di e Gobierno aki di MEPORRED; 

E pober lo bira mas pober y e rico mas rico 



ANALISTANAN politico a haci un resumen di e 
ultimo casi dos aña di Gobierno actual. Nan ta conclui 
cu e gobernacion aki ta un farce. 

Segun comentario ta increible cu for di november 2017 
cu Gobierno a sinta, bou di PROMESA FALSO di cam- 
paña, awe tin e pueblo di Aruba y sectornan sangran- 
do. 

Un Prome Minister cu a hura y firma den campaña 
SIN MEDIDA SIN MEDIDA awe e mascarada a kita 
cay y ta haciendo net lo contrario hunto cu Minister di 
Finansa. A priminti cu nan tin e SOLUCION pa tur 
cos, pasobra nan a studia e materia, pero a keda sola- 
mente na palabra bunita y grito den biento. 

Awe pueblo den su gran mayoria ta biba un biaha mas 
e berdad amargo cu nan a ser engaña atrobe. Cuanto 
mas pueblo lo soporta ta e gran pregunta. 

Algun “Logro” di Gobierno MEPORRED: 

• Suta pueblo cu medida; 

• Supermercadonan cu prijs halto tur dia mas y mas; 


• Comerciante gritando pa transparencia pa nan so- 
brebibi; 

• Caya grandi mas morto cu nunca y den deterioro; 

• Criminalidad y ilegalidad creciente; 

• Servicio den Salubridad keto bay caotico; 

• Ningun proyecto inovativo pa crea trabou; 

• Refineria sera keto bay; 

• Enseñansa sin direccion; 

• AruParking tey keto bay sin claridad; Y asina por sigui. 

Mientrastanto loke si ta tumando lugar, ta biahe y 
mas biahe a la grande ta tumando lugar riba custia di 
e mesun pueblo cu a vota pa nan. 

Nombramento di mas di “nan hendenan” den Gobier- 
no. ‘Friends & Family’ ta na ordo di dia un biaha mas. 
Pues, nada di SOLUCION CONCRETO ni ALIVIO cu 
tanto nan a priminti. 

Con pueblo votador lo reacciona proximamente ta un 
gran pregunta, pero esaki t’e tristo realidad cu e isla 
ta bibando cune desde e combinacion di MEPORRED. 

Hoben respet pa hobennan cu a briya 
durante Proyecto Pitch Time 2019 


Diabierna anochi a tuma lugar e evento final di e 
Proyecto Pitch Time, un Proyecto di CEDE Aruba. 
Durante 8 luna e proyecto aki ta tin su trayectoria 
unda cu 10 fundacion - 10 youth coach y 100 hoben a 
traha hunto na beneficio di nos comunidad. 

Cede Aruba a introduci un programa unda hunto cu 
comerciantenan ta duna oportunidad na fundacionnan 
social (NGO’S non profit), ricibi un suma di 15.000 flo- 
rin p’asina mehora e calidad di bida di esnan miembro 
di e proyecto of fundacion. 

Cede Aruba a guia henter e proceso di e proyecto den 
e parti financiero incluyendo cursonan pa hobennan 
entre 13-15 aña cu a forma parti di e Proyecto Pitch 
Time. 

E prome edicion di Pitch a cuminsa den luna di febru- 
ari 2019, y diabierna ultimo a sera conoci cu e final di 
cada Proyecto. 

Durante e anochi e hobennan por medio di un sketch 
a ilustra nan Proyecto, mientras cu den background 
riba screen grandi por a observa e Proyecto su cumin- 
samento y final. 

Nan tambe a pone nan personanan encarga cu e 
Proyecto observa cada fase y CEDE ta sumamente 
agradecido pa e super support. 

Henter e Proyecto a wordo presenta en bibo pa TeleA- 
ruba cu tambe tabata un di e sponsernan pa e Proyecto 
Pitch Time 2019. Na final di e anochi a entrega premi- 
onan n’esnan cu a sobresali durante henter e Proyecto. 
Best Youth Coach 2019 Kelsey Westerburger Centro 
Sabana Basora; Best Youth Team 2019; Scout Caci- 
que (Macuarima); Best Pitch on TV 2019 Emanuel 
Koolman y Nathan Tromp HCLF 
Best Proyect 2019 Fundacion Pa Nos Comunidad CO- 
SOMA San Nicolas. 

Danki na mayornan di e hobennan y tambe n’e funda- 
cionan cu a haci nan Proyecto y tambe a participa den 
e anochi grandi aki. Pa 2020 ta spera di por continua 
unda lo aserca comercio un biaha mas pa nan support. 

Kiwanis Club of Aruba 

Su poyecto "Smile Makers" a cuida sonrisa di 20 mucha 



E ultimo simannan Kiwanis Club of Aruba ta- 
bata activo cu ehecucion di diferente proyecto, 
unda cu e miembronan a demostra cu di cu- 
rason nan mision ta pa haci un impacto den e 
bida di e muchanan na Aruba. 

Un di e proyectonan aki ta “Smile Makers” 
cu a duna oportunidad na un grupo di 20 mu- 
cha di diferente districto di Aruba pa haci nan 
checkup dental, a yena e djentenan cu buraco y 
tambe a haya limpiesa dental completamente 
gratis na Helmeyer Dental Clinic di dentista 
Yelitza Domacassé Helmeyer, kende ta miem- 
bro di Kiwanis Club of Aruba. 

Diasabra mainta e muchanan a wordo ricibi 
p’e team di Helmeyer Dental Clinic, miembro- 
nan y President di Kiwanis Club of Aruba. E 
muchanan tabata hopi contento y entusiasma. 
Un pa un nan tabata wordo yama pa haci nan 
checkup dental, mientras e otro muchanan ta- 
bata warda nan turno, nan por a wak e pelicu- 
la di “Finding Nemo”. 

E muchanan a ricibi tipnan valioso riba nan 
cuido dental caminda enfasis ta wordo poni 
riba e importancia di e higiena dental. 

Na final di e dia e muchanan tabata smile cu 
un sonrisa saludabel. Tambe e muchanan a 
ricibi un “goodie bag” yena cu articulo mane- 
ra; pasta di djente, skeiro di djente, un buki 
di pinta cu ta contene informacion di con pa 
cuida e djente, un etui cu pen, potlood, gum, 
lineal, stickers, cos di hunga, pan y juice. 

Kiwanis ta un organisacion global di boluntar- 
io dedica na mehora mundo via un mucha y via 
di un comunidad cada biaha y tin como lema: 
sirbi e muchanan di mundo. 

Kiwanis Club of Aruba ta activo den e comuni- 
dad Arubano desde 1964. Pa mas informacion 
di Kiwanis Club of Aruba y of su actividadnan 
por acudi na www.kiwansclubofaruba.org of 
Facebook page Kiwanis Club of Aruba. 

Musical Aladdin tabata spectacular 



UN total di 30 actor y bailado a subi scenario 
di Cas di Cultura e weekend cu a pasa. Cas 
Princesa Aruba a instala su 8 candidatanan 
cu lo ta compitiendo 2 di november 2019 p’e 
certamen nan final di Little Princess, Little 
Miss Aruba y Pre Teen. 

Nyella Thijssen, Chaz Dancers y Diamond 
Dance Group tabata e artistanan invita. 

E di dos parti di e anochi, tabata p’e famoso 
obra di Disney Aladdin. Un elenco di 30 ac- 
tor a forma parti di dje. E grupo di actornan 
por wak bek cu orguyo riba un actuacion 
bunita y unico. 

Den un sala yen cada actor y bailado a haya 
aplauso enorme for di nan publico cu a bin 
apoya nan. E obra colorido cu canto por ser 
considera e obra mas bunita di fantasia te 
cu awor di 2019. Pabien y danki cada un cu 
a participa boluntariamente! 

Pabien Cas Princesa Aruba y nos lo tey pre- 
sente dia 27 di september 2019 durante di 
Talent Show 2019! 

Demostracion di pintura di Gustave Nouel na Hulanda 


DEVENTER - Durante ‘Kunstcircuit open’ (www. 
kunstcircuit.nl) . di 9 te 14 di september, tur sorto di 
disciplina di Arte lo ser presenta na Deventer, cu le- 
snan di nivel halto y/o demostracion di musica, baile, 
teatro, arte y hopi mas. Den foyer lo tin un exposicion 
di algun docente/artista conoci relaciona cu Kunstcir- 
cuit. 

Den foyer di ‘Kunstcircuit’, (un di e Centronan Cul- 
tural mas importante y grandi di region), e pintor 
Arubiano, Gustave Nouel, lo duna un demostracion/ 
performance di pinta portret, diarazon 11 di septem- 
ber. E mes anochi artista Chretien Goos di Gronin- 
gen lo duna un demostracion/performance di pinta 
‘bodegon/stilleven’. 

Hunto cu artista Hajo Snater y un grupo di colega 
artista vincula na Kunstcircuit, e mihor alumnonan 
di Gustave Nouel lo haci ‘street-sketches’ di publico 
presente. 

Tambe un modelo presente lo por ser pinta libre- 
mente pa tur hende den un sala banda di foyer. E 
artistanan profesional Gustave Nouel, Chretien Goos 
y Hayo Snater lo coach e publico interesa caminda ta 
necesario o desea. Pero tambe publico por djis mira 
y disfruta di keshi y biña (Frances) durante e anochi 
promocional aki den ambiente Frances... (a la Mont- 
martre) 

Na Kunstcircuit e curso nobo di djamars ano- 
chi ‘street-sketching & painting’ pa tur nivel, di 
e artista conosi GN, lo cuminsa. E prome les lo 
ta un ‘proefles’ gratis di 19:15 te 21:15, durante 
‘Kunstcircuit open’, awe diamars 10 di september. 
Na Deventer caminda GN ta biba, e ta gusta com- 
parti su experticio cu su coleganan artista riba tur 
nivel y e ta mustra su Arte den tur sorto di exposi- 
cionnan. Tambe na Kunstcircuit mes algun di su 
pintura lo por ser mira den e foyer durante ‘Kunst- 
circuit open’..E Arubiano profesional GN (www.gus- 
tavenouel.com) . ta duna performance, workshops y/o 
exposicion, tanto nacionalmente como internacional- 
mente, hopi biaha como un artista specialmente invita. 
Mira: http s ://kunstexpo. eu/live - demonstratie s - en- 
spoedcursus-straat-portretten-tiidens-kunstexpo-ei- 

dhoven/ 

Rockets U17 di Sta Cruz ta derota Lady Blue Marlins di Noord 



CAMPEONATO U17 fast pitch 
femenino di Aruba Softball Bond 
a continua riba canchanan na Pos 
Chiquito. E ekipo di Rockets di Sta 
Cruz a midi forsa contra e ekipo 
Lady Blue Marlins di Noord den 
categoria U17. Lady Blue Mar- 
lins ta anota 2 careda den cabes di 
promer inning pero mesora Rock- 
ets ta reaciona cu 6 careda den bom 
di mesun inning. Blue Marlins ta 
piki un mas den di dos pero Rock- 
ets tambe ta anota uno. 

Den bom di 3 inning Rockets ta 
rally pa 4 careda mas. Lady Blue 
Marlins ta keda aumenta precion y 
ta anota 1 careda den cabes di 4 y 
ta rally pa 4 careda mas den cabes 
di 5 inning pero ta keda net poco 
cortico. Boxscore final Rockets 11 
careda, 6 hit, 0 error y ta laga 6 
coredor na base. Lady Blue Mar- 
lins 9 careda, 9 hit, 1 error y ta laga 
5 coredor den circulacion. Mihor 
bateadornan pa Rockets a resulta 
Zulaima Croes di 3-2 cu 1 rbi mas 
3 careda anota, Keeli Danje 3-2 
mas 2 careda impuha y 1 anota, 
Zoe Barendreght 2-1 cu 1 rbi mas 
1 careda anota, Joreen Rasmijn 2-1 
cu 2 rbi. 

Pa Lady Blue Marlins a destaca na 
bate Angelle Thode 4-2 cu 1 triple 
mas 2 rbi y 2 careda anota, Ilajay 
Tromp 2-2 incluyendo un triple, 
1 rbi y 1 careda anota, Carolina 
Kelly 3-1, Quioshanea Simon 2-1 
cu un rbi, Zuenska Werleman 2-1 
cu 1 rbi, Kelly -Ann Marte 1-1 cu 
1 rbi, Maryllaine Ignacio 3-1 cual 
bataso porcierto tabata un triple. 
Zulaima Croes ta bay henter e ruta 
enfrentando 29 bateador den 5 in- 
ning lansando 44 bola, 61 strike pa 
un total di 105 pitch permitiendo 


9 careda tras di 9 hit regalando 4 
base por bola y ta golpia 1 bateador 
y asina ta seya e victoria riba su 
nomber. Maryllaine Ignacio ta 
habri e wega y ta lansa solamente 
1 tercio den promer entrada permi- 
tiendo 6 careda tras di 1 hit rega- 
lando 5 base por bola y ta resulta 
pitcher perdedor. Ashanti Geer- 
truida ta releva y ta bay 2 inning 
y 1 tercio tirando 24 bola, 20 strike 
permitiendo 5 careda tras di 3 hit y 
ta regala 3 base por bola golpiando 
3 bateador cu bala. Por ultimo Car- 
olina Kelly ta drenta y ta bay 1 in- 
ning y 1 tercio tirando 12 bola y 17 
strike y ta permiti 3 hit sin careda 
regalando 1 base por bola y ta dal 
un bateador cu bala. All by all nos 
muchanan hoben femenino U17 ta 


hungando nan campeonato ricibi- 
endo asina e oportunidad pa com- 
peti y desaroya nan nivel. Campe- 
onato ta continua diahuebs awor 
12 di september pa 7pm “sharp 
sharp”unda Eagles lo enfrenta 
Rockets den categoria U17. Diabi- 
erna 13 di september pa 7pm Rock- 
ets vs Jaguars Vitamin Water AA 
y pa 830pm Eagles vs Aruba Bank 
Lady Tigers AA, diasabra 14 di sep- 
tember pa 3pm categoria U17 Lady 
Blue Marlins lo enfrenta Rockets y 
pa 5pm Aruba Bank Lady Tigers vs 
Rockets AA. Pues un total di 5 wega 
competirivo desde diahuebs pa di- 
asabra awor. Fanaticada ta keda 
cordialmente invita pa bin apoya 
nos atletanan femenino. Tur wega 
lo tuma lugar na Pos Chiquito. 

Lady Tigers ta rally den laat pa derota 
Jaguars Vitamin Water 11-3 



CAMPEONATO HEINEKEN 
fast pitch femenino AA dedica na 
dos baluarte Jacobo Jansen y Gil- 
bert “ Nando” Maduro a continua 
fin di siman. Den categoria femeni- 
no AA e dos ekiponan Aruba Bank 
Lady Tigers y Jaguars Vitamin Wa- 
ter a midi forsa. Ta trata di dos ri- 
val di hopi aña unda e siman ante- 
rior Jaguars a gana cu score di 6-3 
pero tin un protesta di Aruba Bank 
andando riba e wega ey pero mien- 
trastanto campeonato no ta para 
pero schedule ta sigui core normal 
y asina resulto ta conosi durante e 
siman aki lo atende cune. 

Jaguars Vitamin Water ta piki 3 
careda den cabes di 3 inning y ta 
bay ariba. Den bom di 4 inning 
Aruba Bank Lady Tigers ta rally 
pa 3 careda y ta empata e wega 3-3. 
Den bom di 5 Aruba Bank ta anota 
3 careda mas pa tuma ventaha 6-3 
mientras den bom di 6 Aruba Bank 
ta rally pa 5 careda pa garantisa e 
victoria ganando 11-3. Boxscore fi- 
nal Aruba Bank 11 careda, 11 hit, 
1 error y ta laga 5 coredor na base. 
Jaguars 3 careda, 7 hit, 3 error y 
ta laga 5 coredor den circulacion. 
Mihor bateadornan pa Aruba Bank 
Lady Tigers ta Shakeena Croes 4-2 
incluyendo un triple impuhando 1 
careda y ta anota 2 careda, Yonina 
Sint Jago 4-4 cu 2 rbi y 2 careda an- 
ota, Gabriela Geerman di 2-1 cu un 
triple mas 2 rbi, Nikkaela Jacobs y 
Genilee Thiel, Lissandra Geerman 
tur a bay di 3-1. Pa Jaguars Vita- 
min Water a destaca na plato den 
causa perdi Zulaika Peña 3-2, Jen- 


nysela Tromp 3-2 cu un doblete, 
Jean Marie Kock di 3-2 incluyendo 
un cuadrangular y Melissah Daniel 
di 2-1. Rudlyn Ras ta cubri henter 
e ruta pa bay cu e victoria riba su 
nomber enfrentando 26 bateador 
tirando 24 bola, 64 strike pa un to- 
tal di 88 pitch permitiendo 3 care- 
da tras di 7 hit regalando 1 base 
por bola y ta tira 2 wildpitch. Kath- 
leen Emerenciana ta bay cas cu e 
derota lansando 5 inning, 19 bola, 
58 strike pa un total di 77 pitch 
permitiendo 6 careda tras di 9 hit 
ponchando 3 bateador y no ta re- 
gala base por bola. Melissah Daniel 
ta releva 2 tercio den ultimo inning 
permitiendo 5 careda tras di 2 hit 


y 1 base por bola. Campeonato ta 
continua diahuebs awor 12 di sep- 
tember pa 7pm “sharp sharp”unda 
Eagles lo enfrenta Rockets den cat- 
egoria U17. Diabierna 13 di sep- 
tember pa 7pm Rockets vs Jaguars 
Vitamin Water AA y pa 830pm 
Eagles vs Aruba Bank Lady Tigers 
AA, diasabra 14 di september pa 
3pm categoria U17 Lady Blue Mar- 
lins lo enfrenta Rockets y pa 5pm 
Aruba Bank Lady Tigers vs Rock- 
ets AA. Pues un total di 5 wega 
competirivo desde diahuebs pa di- 
asabra awor. Fanaticada ta keda 
cordialmente invita pa bin apoya 
nos atletanan femenino. Tur wega 
lo tuma lugar na Pos Chiquito. 

No tin placa pa asistencia humanitario 

Mayor parti di e 23 miyon Euro ta bay pa 
rechasa y detene refugiadonan enezolano 



W ILLE MSTAD. Cu gran desepcion y preocupacion 
Human Rights Caribbean a tuma nota di e carta cu dia 
6 di september ultimo cu Secretario di Estado Knops 
a manda tambe na nomber di minister di Asuntonan 
Exterior, minister di Defensa, Secretario di Estado di 
Husticia y Seguridad di Hulanda pa Tweede Camer, 
relaciona cu e fail di refugiadonan for di Venezuela. 
Defensornan di derecho humano, local y internacional 
a traha incansablemente mas cu un aña y mei pa logra 
sosten finansiero for di Hulanda pa e problema di re- 
fugiado na Corsou y Aruba. 

E sosten di 23,8 miyon florin a ofrese un perspectiva 
cu speransa pa e causa. Destinacion di e presupuesto 
aki awor cu e ta conoci ta preocupante. Un 98% asina 
ta bay pa tene e Venezolanonan afo y detene e hende- 
nan vulnerabel aki. 

Na luga di copera cu e organisacionnan cu tin e conoce- 
mento y por ofrese e sosten humanitario y/of huridico, 
no a consulta e Organisacionnan No-Gubernamental 
aki. 

Pa tal motibu no tin niun placa chiki pa e organ- 
isacionnan civil aki na Corsou cu tin pena di e refu- 
giadonan aki na pecho, manera si ta e caso na Aruba, 
caminda si tin yudansa pa enseñansa pa e refugiad- 
onan y pa muhenan den necesidad via algun NGO na 


Aruba. A reserva 2 miyon Euro pa amplia e (minimo) 
condicionnan impresindibel di e baraknan pa refugia- 
do, di moda cu a lubida riba e refugiadonan mes, esta 
muhe- y hombernan cera hopi luna caba den prizon pa 
cera preso. 

Ta bon cu ta reforsa control na frondera y cu ta me- 
hora e capasidad pa detencion, pero esakinan lo mes- 
ter sosode cu respet pa derechonan di e refugiadonan 
y e migrantenan cu yega for di nos pais bisiña. 

Of ta asina cu e pacto den constelacion di nos propio 
Reyno cu e minister Hulandes di Asuntonan Exterior 
a firma na New York na desember di 2018 no ta apli- 
cabel? 

Mientras rond mundo e Pacto di Refugiado ta stimula 
hende pa nan yuda nan mes y ta pone nan proteccion 
na prome luga, Reyno ta sigui manda hende bek/of ta 
detene nan. 

Cu e destino cu a duna e yudansa finansiero menciona 
akiriba, a perde un oportunidad maravioso pa yega na 
duna e refugiadonan Venezolano un trato honesto y 
desente y duna nan un chens pa nan por percura pa 
nan propio necesidadnan basico. 

Asina Human rights Caribbean a finalisa nan denun- 
cia. 

A haci cambio di tripulacion 



WILLEMSTAD - For di april 2019 Marina Real 
Hulandes a cuminsá cu un programa ‘piloto’ den cua 
e barco Patruyero Zr.Ms. Groningen ta permanecé dos 
aña den Area di Caribe, y e tripulacion ta cambia den 
su totalidad. 

Antes tambe e barco tabata keda cambiá na ocasion di 
cada rotacion. Durante un ceremonia simpel e tripu- 
lacion a keda cambiá y e Comando a keda traspasá p’e 
Comandante nobo. 

Esaki a sosodé simbólicamente cu traspaso di un 
yabi grandi di e Comandante saliente, Kapitan-Lui- 
tenant Ter Zee Lex van der Kraan (Tripulacion Blau) 
n’e Comandante entrante Kapitan- Luitenant Ter Zee 
Nicole Kuipers (Tripulashon Blanco). 

Tripulacion Blau durante di su estadia a cumpli cu 
6 intercepcion di droga, durante cua casi 3500 kilo a 
keda interceptá. 

E tripulacion a ehercé 5 accion di rescate den cua 57 
persona a keda salbá for di den laman. E barco den es- 
aki a traha hunto cu tantu Guardacosta Caribe como 
tambe Guardacosta Mericano y e ‘Joint Interagency 
Taskforce South’. 

Edeon Romero acusa di intento di asesinato ta 
considera loke el a haci como defensa propio 



WILLEMSTAD. Diabierna 6 di september a apa- 
rese dilanti di hues señora mr. G. Edelenbos, e acusado 
Edeon Romero di 20 aña di edad, kende dia 26 di mei 
2019 a tira cu un arma di candela riba e suidadano R. 
Herera. 

Ademas Edeon Romero ta acusa di posecion di arma 
di candela durante e periodo 16 di mei pa 26 di mei 
2019 pero tratamento di e caso a keda pospone te dia 
4 di october 2019. Motibu di posponemento di e trata- 
mento ta pasobra kier scucha algon testigo. 

Abogado mr. Russel Martis ta encarga cu e defensa di 
Edeon Romero y no tabatin ningun ophecion contra di 
e posponemento di tratamento di e caso. 

Hues señora mr Edelenbos a bisa di kier scucha tanto 
e victima R. Herera como ruman homber di e acusado 
Romero riba loke a sosode. 

Tabata dia 26 di mei 2019 cu Edeon Romero a tira cu 
un arma di candela di cua e bala a alcansa R. Herera, 
di manera cu el a keda herida den pecho. 

Pero Edeon Romero ta insisti cu el a actua den defensa 
propio como cu e victima R. Herera a saca un machete 
y tabata menasa cune. 


E conflicto a cuminsa na momento cu un ruman di 
Romero tabatin un pleytamento cu Herera. E homber 
Herera a cuminsa zwaai cu machete den cara di e ru- 
man, di manera cu un persona cu a bay kita e arma 
aki for di Herera a corta su man. 

Na momento cu Edeon Romero tabata na e sitio y el 
a mira loke tabata pasando, el a cue su arma y los un 
tiro cu a alcansa Herera den pecho. 

Segun Edeon Romero dilanti di hues diabierne ultimo, 
ningun momento so e no a tira dirigi riba Herera, sino 
el a djis tira abou, anto no ta compronde con e bala por 
a alcansa Herera tog. 

Na momento cu el a ripara cu Herera a keda herida el 
a spanta asina tanto cu el a core bay for di e sitio. 

Ta duel e masha loke a sosode y segun Edeon Romero 
e kier tira e suseso aki completamente tras di lomba, 
como ta e tin pensa di bay biba na Hulanda. 

Hues señora mr. Edelenbos a scucha cu atencion, pero 
mesora a conclui cu preferiblemente haci mas inves- 
tigacion. Tratamento di e caso den sala di corte lo con- 
tinoa dia 4 di october pa 4’or di atardi. 

Abogado mr. Maribel Gomes a insisti 
cu su clientenan no merece castigo 


WILLEMSTAD. Den e caso di traficacion y contra- 
banda di muhenan Venezolano cu a haya e nomber 
“Freedom”, caminda dos otro muhe Venezolano, esta 
Yayaira Nunez Toro y Carelys Fernandez Nunez 
(mama cu yu muhe) tabata esnan cu realmente a ex- 
plota y tiranisa e muhenan Venezolano, tabatin 2 hen- 
de homber yu di Corsou como complice. 

Nan ta Raymond Jansen (47) y Jurneld Jansen (38). 
Pero principalmente e muhe Venezolano Yayaira 
Nunez Toro, por sierto e unico cu na e momentonan 
aki ta cera den prizon SDKK, ta e figura principal y ta 
netamente esun cu fiscal mr. Emma de Groot a pidi un 
castigo di 5 aña p’e. 

Como tal e castigo mas halto demanda den e caso aki! 
Tin informacion cu e acusado Yayaira Nunez Toro 
apart di a hinca e muhenan Venezolano den prostitu- 
cion y tabata explota e muhenan aki barbaramente, e 
tabata aplica practicanan inhumano, sumamente ten- 
densioso y repugnante, esta di cera e muhenan aki na 
yabi den camber. 

Aunke e tambe ta un muhe Venezolano y sa di e cir- 
cunstancia actual na Venezuela, e ta esun cu di ber- 
dad tabata maneha e negoshi di prostitucion, man- 
damento di trago y rancamento di placa brutu for di 
clientenan hende homber cu tabata bishita e bar den 
Rooseveltweg. 

Esaki tabata posibel danki na su contacto y vinculo- 
nan estrecho cu Venezuela, di manera cu fasilmente e 
por a regla cu muhenan Venezolano tabata keda tres’e 
aki, pa di ey abuza di nan. 

Originalmente Raymond Jansen tabata doño di e 
negoshi Ling Hua Bar Restorant riba Rooseveltweg 
caminda e barbaridadnan tabata keda comete, pero 
despues cu Raymond Jansen a drenta den relacion 
amoroso cu Yayaira Nunez Toro el a pasa e negoshi 
over na aña 2017 pa e muhe aki. Raymond Jansen no 
tabata mete mas cu e bar y a considera como cu Yayai- 
ra Nunez Toro ya a inberti asina tanto den e negoshi, 
preferibel pasa esaki riba nomber di e muhe Venezola- 
no di manera cu e negoshi a cambia bira Bar Discoteca 
Yaya N.V. 

E instancia di gobierno MEO su papel den e totalidad 


tambe a contribui na e desicion pa pasa e negoshi over 
pa Yayaira Nunez Toro como cu siendo bou di nomber 
di Raymond Jansen, MEO a percura pa cera e negoshi. 
Enfin, abogado señora mr. Maribel Gomes a argumen- 
ta cu Raymond Jansen no tin arte ni parti den e ne- 
goshi, maske debes en cuando sa siñal’e tanto na cas di 
Yayaira den Sint Luciaweg como den e bar restorant 
na Rooseveltweg. 

Tur declaracion di testigo a proba cu Raymond Jan- 
sen no tabatin arte ni parte den e negoshi di Yayaira 
Nunez Toro. 

E acusado Raymond Jansen segun abogado Gomes en 
realidad tabata gana su pan di cada dia como ‘electro- 
monteur’ y no tabata na altura di lokenan tabata sos- 
ode robes den e bar, sino nunca lo el a bay di acuerdo 
cu esey. 

Raymond Jansen ta biba na Las Almas hunto cu su 
mama. Di ningun manera e sa mete cu tumamento di 
personal na trabou den e bar, ni cu sobra maneho di e 
negoshi, segun abogado mr. Maribel Gomes. 

Den e defensa di e otro persona considera como com- 
plise, esta Jurneld Jansen, mas bien tabata papia di 
un amigu cu sa bishita e negoshi, kende a yega di haci 
e fabor di busca e muhenan Venezolano for di aero- 
puerto Hato hiba cas di Yayaira Nunez Toro, loke a 
sosode solamente den luna di september di aña 2018. 
Anto tabata como cu e acusado principal Yayaira 
Nunez Toro a bisa cu su auto tabata na garashi y un 
otro biaha pasobra Yayaira a declara cu e ta sufri di 
kebrante di salu. Tambe riba peticion di e muhenan 
Venezolano Jurneld a duna cabes di boto baha nan na 
e bar den Rooseveltweg. 

Abogado señora mr. Maribel Gomes finalmente a in- 
sisti cu nada di esaki no ta rason sufisiente pa acusa 
su clientenan di traficacion y of contrabanda di hende. 
E abogado a pidi pa laga su clientenan Raymond y 
Jurneld Jansen liber di e acusacionnan ariba men- 
ciona. Pero fiscal mr. Emma de Groot a pidi pa ambos 
acusado un castigo di prizon di 24 luna di cua 6 luna 
incondicional. 

Hues señora mr. G. Edelenbos a keda cu dia 27 di sep- 
tember lo e dicta sentencia. 

Carlos Monk ta denuncia cu: 

Premier Rhuggenaath: "Traidor y bendepatria 


WILLEMSTAD. E colaborador politico di e par- 
tido lidera pa Dos Santos, Carlos Monk, tabata den 
un estado emocional teribel awe mainta na radio ora 
ela denuncia cu prome minister Eugene Rhuggenaat 
y Chonky Delanoy tin agenda scondi pa cera refineria 
Isla y retira mil y picu trahado na januari. 

“Mirando actitut di Rhuggenaath, e ta un bendepatria 
y traidor hunto cu Chonky Delanoy y compañeronan 
den gobernacion. Nan accion ta pone cu a descarta PD- 
VSA como candidado pa keda opera e refineria siendo 
cu nan a operando e refineria caba”, asina ela sclama. 
Aparte di esey Monk a splica cu si cera refineria, prome 
di januari KLESH no por cuminsa opera e refineria y 
lo haya 5000 hende para na porta di SVB pa registra 
como cliente na SVB. 

Esey siendo cu for di dos di mei gobierno, Chonky y 
Rhuggenaath tabata sa ki nan ta bay haci y a laga 
sindicatonan bay bini bisando cu PDVSA ta aden y cu 
nan a papia cu general Quevedo. 

Monk a recomenda Rhuggenaath pa no bin parlamen- 
to mas pero subi trapi di palasyo y entrega su retiro 
na gobernador pasobra ta algo imperdonabel ela haci. 
Esey pasobra gobierno no a bisa ningun hende cu gobi- 
erno di Corsou a bay di acuerdo pa ora scohe operador 
PDVSA lo no opera e refineria mas. 

Ademas, e lisencia ta bisa claramente cu 15 di januari 
2020, RDK, CRU cu Curoil tin cu entrega un informe 
na Departamento di Tesoro mericano pa PDVSA stop 
cu refineria pasobra Merca no kier pa Venezuela ben- 
eficia di refinacion di petroli na Corsou ni ningun ca- 
minda. 

Loke ta sinta Monk dwars ta cu gobierno no a informa 


sindicatonan ni trahadonan ni nan famia pero ta in- 
forma Departamento di Tesoro mericano. 

Mientras tanto ta laga laga PDVSA sigui participa 
bay den destaho caminda gobierno ta ehecutando un 
scenario sin PDVSA. 

Di e manera aki Rhuggenaath pa su mes cuenta a 
bende patrimonio di Corsou cu henter nos economia y 
henter un generacion sin bisa ningun hende nada. 

Pero no ta na minister president pa entrega nos eco- 
nomia na mericanonan pa traha dil tras di nos lomba. 
Su obligacion ta pa informa pueblo di Corsou y sindi- 
catonan cu ta directamente envolvi pero tampoco a in- 
forma parlamento cu a cera un dil di tal envergadura 
sin autorisacion pasobra nos isla y Refineria no ta di 
Rhuggenaath. 

Monk a insisti pa Premier Rhuggenaath no bin parla- 
mento mas pasobra e ta un mentiroso y traidor di e 
pueblo aki. 

Loke e mester haci ta bay entrega su retiro na gober- 
nador pasobra boso a tuma tur hende haci. 

Pa Monk no tin awa pa laba: Refineria ta bay cera y 
nan a planifik’e caba for di mei 2019. 

Cu e paso ey ela surpasa tur engaño y tur traicion cu 
trahadonan a soporta caba ultimo añanan. 

Mas doloroso e asunto ta bira caminda nos gobierno 
servilmente ta duna cuenta y rason na Merca pero un 
compania Mericano manera Chevron si ta haya exon- 
eracion y ta produsiendo petroli den Orinoco. 

Monk kier a sa dicon nos no por pidi y haya pero ta 
entrega futuro generacion y trabou dimil y pico hende. 
“Nos tin cu bay all the way y si tin cu bay contra Merca 
mester bay contra nan”, asina ela proclama. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com ffifl www.facebook.com/awemainta 5S3“1400 á 583-1444 

Barco di Marina Hulandes Zr.Ms. Groningen 
ta interceptá gran cantidad di cocaina 





£ 0zemato>u^ 


Lagrima y flornan por seca, su recuerdonan y tur loke e 
la hasi y significa pa nos lo keda graba pa semper den 
nos mentey curason. 

"Cerca Dios mi alma ta na paz, 
ta di dj'E mi salbacion ta bini" 

Salmo 62:1 

Cu dolor na nos curason, 
nos ta anuncia fayecimento di nos ser keri: 




WILLEMSTAD - E barco di Ma- 
rina Hulandes Zr.Ms. Groningen 
dialuna 25 di augustus ultimo a in- 
terceptá 390 kilo di cocaina. E hecho 


E droganan y e tripulacion di e barco 
interceptá a keda entregá na auto- 
ridadnan Mericano pa sigui cu e en- 
huiciamento. 


Arsenio Roland Ras 

*5 July 1957 -17 September 2019 
"Mihor conoci como Adri" 

Na nomber di su mayornan: Juan Rasy Frida RasTromp 

Na nomber di su rumannan: 

Sra Mayra y Luciano Ras y yiunan 
SrJohnnyyVarida Rasyyiunan 
Sr Erwin y Carmen Ras y yiunan 
Sr Edwin Ras y Wendy Cheng i yiunan 
Sr Kenneth Ras 

Su Padrino Ambrosio"Booshi" Croes 

Su Ihanan: Nereyda Ras 

Sharissa Ras 

Tanta y Omo: Sra Vda Augustina Solagnier 

Sra Vda Sofia Vrolijk 
Elsa y Aiky Croes 
GregorioTromp 

Sobrino y sobrina nan: Jourdainne, Nereyda y Jeniree 
Lucienne y Deverick 
Melissa y Sharissa 
Ghislaine, Jorshua y Andy 
Erwin Jr y Edison 

Na su bon bisiña nan: Armando Boezem 

Junni y Lourdes Tromp 

Na su primo y primanan, ex coleganan di Setar, 
amigonan y demas famia. 

Demas famia: Ras,Tromp, Croes, Vrolijk, Solagnier, 
Valdez, de Cuba, Hoek, Winterdaal, 

Bermudez, Boezem, Hernandez, Kock, Cheng. 

Acto di entiero lo tuma lugar diahuebs 12 di September 
2019 di 9or pa 11 or na Royal Funeral Home después ta 
sali pa Santana Centraal na Sabana Basora. 

Condolencia lo tuma lugar na Royal Funeral Home 
diaranson 11 di September-2019 di 7'or pa 9'or di 
anochi. 

Disculpa nos si den nos tristesa nos por a lubida algun 
famia of conoci. 


exitoso aki tabata den estrecho coo- 
peracion cu Guardacosta Mericano. 



E barco di patruya Zr.Ms. Gronin- 
gen for di april di a aña aki ta activo 
den Area di Caribe. E barco patruy- 
ero ta actua contra di tráfico di droga 
y por keda empleá pa yudansa hu- 
manitario. Ademas di esey e barco ta 
keda empleá den diferente tarea di 
Guardacosta den área di Caribe, tal 
manera interceptá pesca ilegal, deli- 
tonan contra di medio ambiente y pa 
accionnan di rescate. 

Pa por ehercé e tareanan aki e bar- 
co ta ekipá cu un helicopter ‘NH90- 
boordhelikopter’ di e Comando di 
Helicopter di Defensa, y dos barco di 
intercepcion FRISC. En coneccion cu 
e finalisacion hudicial di e caso, ta- 
bata posibel te cu aworaki numa pa 
saca e informacion aki. 































30 


AWEMainta 


Diamars, 10 September 2019 


Aujf^ra 

Kg* -S^_-o<^ 

'peMe'iatf ^Poftte & 

"Señorta mi wardador, mi'n tin falta di nada. Den 
cunucu di yerba berde E ta ponemi sosega. E ta hibami 
na awa trankil. Pami bolbe haña forsa". 

Salmo 23 


Cu profundo tristesa pero conforme cu boluntad di Dios 
Nos ta anuncia e fayecimento di 



Sra. Isabel Ebergista Kock-Martinez 

Mihor conoci como: Nana, Chabe,Tanbel 
*24 october 1922 - t7 september 2019 


Acto di entiero lo wordo anuncia despues. 


h$L 

Kg* -- a<y 

‘peate'iatf 0iwt4£onq , 

Ki alegria, ora nan a bisa mi: 

"Ban cas di Señor!" 

I awor, ata mi aki para na Bo porta Señor. 

Salmo 122 

Cu inmenso tristeza na nos curazon, pero conforme cu Dios Su 
boluntad, nos ta anuncia fayecimento cristianamente di: 



Oswald R. Marin 

Mihor conoci como "Jui" 

Na nomber di su: 

Tata +Luis Andres Marin 

Mama Frida Marin-Kelly y Rafael 

Juinan Richard 
Shantal 

Rumannan 

Jaime y Mayzula Marin famia 
Astrid Marin, Emilio y famia 
Mariela Marin, Raul yfamia 
Karina Marin, Franklin y famia 
Erwin Marin, Raquelita y famia 
Janine y Joseph Wernet y famia 

Tur sobrina y sobrinonan, omo y tantanan, primo y 
primanan, bisinjanan y amistadnan. 

Madrina y padrino, ihanan 

Demas famianan : Marin, Kelly, Gomes, Geerman, Toyo 
Gonzalez, Murray, Bareno, Wernet, Willems, 

Croes, Werleman, Vega, Koolman, Dijkhoff, Orman, 
Hoogmoed de Lange, Pina, Carolina 
Oportinidad pa condolencia lo ta awe diamars for di 7'or 
pa 9'or di anochi na Aurora Funeral Home. 

Acto di entiero lo ta diaranzon for di 9'or di mainta pa 
11 'or na Aurora Funeral Home, despues lo Sali pa 
santana Katholiko di St.Cruz. 


Aufora 

’ ÇeittetiaC '%ome & fénemafauf 

"Señor ta mi wardador, mi'n tin falta di nada. Den 
cunucu di yerbaberde E ta ponemisosega. E ta hibami- 
naawatrankil. Pamibolbehañaforsa". Salmo 23 

Nos ta anuncia cu a fayececristianamente: 


Elviro Filomeno Geerman 

Mihorconocicomo "Evi" 

*25-01-1949 -130-08-2019 
Na nomber di su: 

Mayornan: tSeveriano"Feechi"Geerman 

tlseniaGeerman-Willems 

Rumannan: Erna (Ella) yTeo Diaz- GeermannaHulanda 
Jesusita (Ika) y OcandoCroes- Geerman 
Harold (Roysi) Geerman y Lucia Kock 
ZaidahGeerman 

Yiunan: Elvin Geerman y Sandra Vrolijk 

Jeffrey Geerman y AngelinaHelder 
RochalineGeerman 
JesselineGeerman 
Mama di suyuinan: tDigna Flanegin 
LudwinaBoekhoudt 

Nieta y nietonan: Jennely, Joshua, Joshwin, Genesis, 
Erline, Elvienne, Katiuska,Jillian, Jilliany, Jinayla, 
Jilliandra, Alijuez, Jairoson 

Bisanietonan: Zayron, Jaizyanne, Loui-zyon, Aryan, 
Shundaisy, Jayron, Jennylainne, Jermain, Nyxion, 
Ju-selienne, Jesmilliandra, Je-seliene, Jealy-ziene 

Subrina(o)nan: Sharine Diaz y MemoAkalan 

Richene Diaz y Marijke Verhoef 
Juniney Jerold Fingal-Croes 
JesurenneCroes y Ricky Wernet 
Subrinastima: JesurineCroes y Reno Tromp 
LuwendricGeerman 
Sobresubrina: ShendaDijkhoff 

Tanta: SraVda. Maica de Freitas-Willems 

Primo y primanan. Bon amigonan: Manuel Da Silva, 

Michael Geerman, Alwin Boekhoudt, AudryCroes 

Tur amigonan y trahadornan: di inloophuis"Bo prome- 
paso", FMAA ,Fundacion Nos Paraiso, Outreach Rancho, 
Geneitha Carmichael, Mentor 
Demas famia: Geerman, Willems, Croes, Werle- 
manTromp, Arends, Dubero, Vrolijk, Lopez, Diaz, 
Dijkhoff, Fingal, Kelly, Boekhoudt, Flanegin, Wild, Kock, 
Wernet, Akalan, Arabashi. 

Ta anunciaacto di despedida y condolencia: 

Diaranson 11 september 2019, pa 2-4 pm na Aurora 
Funeral Home. 

Sigi pa acto di cremacion den seno familiar. 

Nosta pidinosdisculpasi den nostristesanos por 
alubidaalgunfamia. Nos ta lamenta cu despues di 
entieronos no por ricibibishitadi condolencianacas. 
Enbes di flor of kranspor haci un bunitadonacionna 
Wilhelmina Kankerfonds. Lo tin un boxdisponibel. 


WILLEMSTAD. Normalmente ora un em- 
presa of persona tin un placa pa cobra y e 
debedo no kier of no por paga e sen, nan 
ta contrata un abogado kende mayoria bi- 
aha ta pone beslag. 

Resientemente tabatin un caso caminda 
un compania local tabata debe un bufete 
di abogado 5000 florin pero no por cobra 
e placa pasobra e banco ta bou di supervi- 
cion di Banco Central. 

Y ora esey te caso, e banco no por paga ni 
cobra foi cuenta di e cliente. E compania 
cu debe e bufete di abogado a sede 35% di 
e capital cu nan tin na banco FCIB como 
garantia di pago. 

E suma cu nan a sede como garantia ta 
180.000 Libra Esterlina pero ora e compa- 
nia cu a sede e montante a gana su caso, 
nan kier nan garantia bek. 

E caso ta curioso pasobra te compania 
Star Communications cu tin cuenta na 
First Curacao International Bank, un ban- 
co rond di cual tabatin masha were-were 
un tempu pasobra e tabata di e finansista 
John Deutsz kende tabatin su residencia 
na Bermuda pero e sede di e banco tabata 
na Corsou. 

For di 13 aña pasa Banco Central ta super- 
visa e banco y henter e problema ta draai 
rond di 5000 florin cu STAR debe e bufete 
di abogado. 

Seis aña pasa STAR a sede 35% di nan cap- 
ital na FIOB ne bufete di abogado local. 
E abogadonan for di 2013 a pone beslag 
riba un suma di 180.000 British Pound 
Sterling cu ta deposita na FCIB. 

Dado momento Corte mester a dicidi cu 
e abogadonan por cobora 5000 florin pa 
nan trabou. 

E tribunal a ordena e abogadonan pa paga 
STAR bek e suma di 180.000 Libra Esterli- 
na menos e 5000 florin cu nan tin derecho 
riba di e. 

Aparentemente e bufete no a paga e suma 
na Libra Esterlina y STAR a bay corte pa 
ordena nan paga e placa. 

Corte a pasa machete den e asunto y a or- 
dena e abogadonan pa manda e placa cu 
nan a keda cune pasobra nan a haya nan 
5000 florin. 

Ademas nan tin cu paga e gastonan di 
corte. 


Pasobra e banco ta bou di supervicion di Banco Central 

Bufete di abogado no 
por cobra NAf. 5000 cu 
cliente local debe nan 

Gobierno di Sint Maarten a cay! 


Ai^ora 

'putt&uxi "i¥ame & &ie*n<ifauf 

Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 

Cu dolor na nos curason, 
nos ta anuncia fayecimento di nos ser keri: 



Sr. Joáo M. da Silva 

*12-12-1936 -108-09-2019 
Acto di entiero lo wordo anuncia despues 


Au^ra 

SP®-—- 

"ZuK&uit *%o*He £ fénentatotuf 

"If a man dies, can he live again? I will wait all the days 
of my compulsory service Until my relief comes. You will 
call, and I will answer you. You will long for the work of 
your hands". 

(Job 14:14,15) 

With Great sorrow on behalf ofGladys Faustin- 
Quiroga,Christopher & Natasha Faustin 
& the Faustin Familywe announce the sudden passing 
away of: 



Kenneth Faustin 

Better known as: Ken 

Sunrise: March 13,1957 -Sunset: September 7, 2019 

The Wake will take place on Friday, September 13from 
6:00pm to 9:00pm. 

The Funeral will take place on Saturday, September 14 
from 2:00pm to 4:00pm at Royal funeral home 

We want to thank all family members, friends, 
co-workers, and associates for your great outpouring of 
sympathy, support and love in this trialsome period for 
us. 



Drenta su portanan cu gradicimento, 
drenta su tempel cu cantica di alabansa, 
glorific'e, bendiciona su Nomber. 

Salmo 100:4 

Cu honda pena pero conforme cu Dios su boluntad, nos 
ta anuncia fayecimento di: 



Sra.Egidia Paulina Maduro 

Mihor conoci como"Gidia di La Fama" 

*14-05-1943-105-09-2019 
Na nomber di su: 

Yiu: Xiomayra K.M. Maduro 

Rumannan: 

tGilberto "Beto" Maduro y tAlicia Werleman-Maduro 

tCatharina Ras-Maduro y tCasimiro Ras 

tHilda Werleman-Maduro 

tSilvia "Chia" Escalona-Maduro 

Nicolina Maduro 

Fabiana Maduro 

Seferino Maduro y Ampi Gonzalez-Maduro 

tNicolina Dania 

Sobrino- y sobrinanan stima. 

Mescoscuyiu: Jennyfer Koolman 

Gilberta Koolman 
Mescos cu nieto(a)nan: 

Rhulyenn y Genesis Albertsz 

Rhigina Koolman y yiunan 

Gilayne v/d Horst-Kery y Leslie Priest 

Luis Eduardo Jr. Arias 

Kira Alexandra Arias 

Bon amiga: Brigida "Ida" Bareño 

Bon amigo: Ottoniel Bastidas y famia 

Rumannan Den Cristo: Lucia y Fatima 

Pastoor: Raymond Mosley y famia 

Bon bisiñanan: Toys y Lienchi Thiel 

Bon amigo di cas: WalterGarcia 

Demas famia: Maduro, Werleman, Kelly, Ras, Gonzalez, 
Rasmijn, Jacobs, Vrolijk, escalona, Croes, Dania, Thiel, 
Koolman, Albertsz, van der Horst-Kery, Arias 
Ta invita pa acto di entiero cual lo tuma lugar na Royal 
Funeral Home diamars 10 di September 2019 di 2'or pa 
4'or di atardi. Despues lo sali pa Santana Centraal 
Sabana Basora 

Condolencia lo tuma lugar na Royal Funeral Home 
dialuna 9 di september 2019 di 7'or pa 9'or di anochi. 
Disculpa nos si den nos tristesa nos por a lubida algun 
famia of conocir. 


PHILIPSBURG - Politi- 
conan di nos islanan hamas ta 
stop di sorprende nos awe ta- 
batin otro primicia den polit- 
ica no na Corsou pero na Sint 
Maarten caminda e coalicion 
di e isla cu tabata cologa na 
un hilo a caba di cay y e frac- 
cion di United Democrats su 
lider, Franclin Meiers, a re- 
tira su apoyo n’e coalicion di 
e partido di Theo Heyligers y 
St. Maarten Christian Party. 

Awe tanto na Corsou como na 
Sint Maarten tabatin clausu- 
ra di aña parlamentario y ta- 
bata durante di e reunion cu 
Meiers a manda e coalicion 
bay fliet. 

Cu e desicion aki e gobierno 
di coalicion tin 7 asiento y e 
otro partidonan tin 8 asiento 
cu cual nan por forma un go- 
bierno nobo. 

Pa colmo Theo Heyligers 
mester a Sali for di parla- 
mento y e miembro Frans 
Richardson ta aresta y de- 
tene na warda di polis. 
Meiers a splica cu como 
Sanmarteño y como tata di 
famia e no por sinta mira e 
‘chambucada’ cu ta tumando 
luga den gobernacion di e 
isla. 

E mes ta haya cu ela keda 
keto demaciado pero a yega 
momento pa papia berdad 
pasobra e no por defende cos 
cu no ta corecto. 

Abona awo 

Manda un e-mail na: 

y sKirbi e palabranan: “Ami Kier Abona ” 



LiKe nos riba facebooK 

Keda “up to date” lj liKe nos riba facebooK 
www.facebooK.com/awemainta 




Subi riba nos website 


www.awemainta.com 

